**Ота Бёкель** (ням.: Otto Böckel; 1859—1923) — нямецкі фалькларыст і палітык, значны дзеяч радыкальнага германскага антысемітызму, які адным з першых стаў паспяхова выкарыстоўваць антысеміцкія настроі ў патрэбным яму ключы.

Біяграфія
---------

Ота Бёкель нарадзіўся 2 ліпеня 1859 года ў Франкфурце-на-Майне. Бібліятэкар па прафесіі, ён спачатку вывучаў права ў Марбурскім унівэрсытэце, але кінуў яго дзеля вывучэння фальклору. Пазней слухаў лекцыі ў універсітэтах Гісена, Гейдэльберга і Лейпцыга, вывучаў мовы, і ў 1882 годзе атрымаў доктарскую ступень.

Прыйшоўшы ў 1986 годзе ў палітыку, Бёкель стаў весці агітацыю супраць антысэмітаў, якія ідуць на буксіры ў кансерватараў, патрабуючы адрачэння ад партыйнасці і ператварэння антысемітызму ў нацыянальную справу. У гэтым сэнсе яго брашура «*Die Judenfrage als nationale Existenzfrage*» з’явілася новым антысеміцкім лозунгам, варожа сустрэчаным кансерватыўнымі элементамі.

М. Ліберман фон Зоненберг, Б. Фёрстар, О. Бёкель, О. Глагау[de], П. Фёрстар[de], Т. Фрыч[de] і А. Кёніг[de]
Стаўшы ў 1887 годзе на чале створанай ім жа «*Антысеміцкай народнай партыі*», неўзабаве пераназванай у «*Нямецкую партыю рэформ*», ён канчаткова парваў з правым крылом антысэмітаў і павёў энергічную кампанію на карысць радыкальнага антысемітызму, якая скончылася шэрагам перамог: у 1887 годзе Ота Бёкель велізарнай большасцю галасоў быў абраны ад Марбурга ў Рэйхстаг, і адна з яго агітацыйных прамоў, выдадзеная брашурай пад назвай «*Juden, die Könige unserer Zeit*», вытрымала на працягу некалькіх месяцаў каля ста выданняў.

Сам Бёкель атрымаў мянушку «*сялянскага караля*», так як у сваіх прамовах, у процівагу кансерватыўным антысемітам, абараняў інтарэсы дробнага землеўладальніка і парабка. Агітацыя А. Бёкеля за перыяд 1887—1893 гг. мела велізарны поспех, і з шаснаццаці антысеміцкіх дэпутатаў рэйхстага 1893 года трынаццаць належала да фракцыі Бёкеля; яго поспех заахвоціў правых антысэмітаў пайсці насустрач дэмагагічным прыёмам «рэфармістаў», і калі ў 1894 годзе (на кангрэсе ў Айзенахе) адбылося прымірэнне паміж абедзвюма антысеміцкімі фракцыямі, Бёкель парваў зносіны з «збанкрутавалай» партыяй, абвясціўшы сябе пазапартыйным.

У 1900 годзе Ота Бёкель сумесна з Паулем Фёрстарам[de] арганізаваў «*Нямецкі народны саюз*»
У 1903 годзе Бёкель праваліў выбары ў Марбургу, які з 1887 года бесперапынна пасылаў яго ў Рэйхстаг. У значнай ступені гэтаму спрыяла беспрынцыповасць Бёкеля, як радыкала, падчас найважнейшых галасаванняў у Рэйхстагу; там жа, дзе галасаванне з’яўлялася відавочнай здрадай палітычнай платформе радыкальных антысэмітаў, Бёкель, нароўні з іншымі прыхільнікамі новага кірунку ў антысемітызме, устрымліваўся ад падачы голасу; так, з 188 пайменных галасаванняў, якія адбываліся ў Рэйхстагу ў 1898—1903 гг. ён 144 разы устрымаўся ад падачы голасу.

З найбольш яркіх антысеміцкіх выступленняў Бёкеля ў парламенце варта адзначыць яго рэзкую прамову, вымаўленую ў 1902 годзе з нагоды Коніцкай справы, калі яўрэяў абвінавацілі ў забойстве студэнта Эрнста Вінтэра з рытуальнай мэтай.

З выдадзеных Бёкелем прац заслугоўваюць асаблівай увагі: «*Die europäische Judengefahr*» (1887) і «*Die Quintessenz der Judenfrage*» (1887). Акрамя таго, Бёкель з 1887 па 1895 год выдаваў штотыднёвы часопіс «*Der Reichsherold*». Пэўным поспехам карысталіся таксама і яго народныя песні.

Ота Бёкель памёр 17 верасня 1923 года ў Міхендорфе.

Зноскі
------

1. ↑  *Deutsche Nationalbibliothek* Агульны нарматыўны кантроль — 2012—2016. Праверана 24 красавіка 2014.<a href='https://wikidata.org/wiki/Track:Q27302'></a><a href='https://wikidata.org/wiki/Track:Q36578'></a>
2. ↑  *Swartz A.* Otto Böckel // Open Library — 2007. Праверана 9 кастрычніка 2017.<a href='https://wikidata.org/wiki/Track:Q461'></a><a href='https://wikidata.org/wiki/Track:Q1201876'></a><a href='https://wikidata.org/wiki/Track:Q302817'></a>
3. ↑  Otto Böckel // 20th Century Press Archives — 1908. Праверана 9 кастрычніка 2017.<a href='https://wikidata.org/wiki/Track:Q36948990'></a>
4. ↑  *Ulrich Sieg*. Deutschlands Prophet. Paul de Lagarde und die Ursprünge des modernen Antisemitismus, München 2007, S. 258, 327.
5. 1 2 3 4 5 6 7  *Лозинский С. Г.* Беккель, Отто // Еврейская энциклопедия Брокгауза и Ефрона. — СПб. 1908—1913.
6. ↑  Беккель, Отто // Энциклопедический словарь Брокгауза и Ефрона: В 86 томах (82 т. и 4 доп.) (руск.). — СПб. 1890—1907.
7. ↑  Helge Dvorak: Biografisches Lexikon der Deutschen Burschenschaft. Band I Politiker, Teilband 1: A-E. Heidelberg 1996, S. 109.
8. ↑  Коницкое дело // Еврейская энциклопедия Брокгауза и Ефрона. — СПб. 1908—1913.
9. ↑  Biografie von Otto Boeckel. In: Heinrich Best: Datenbank der Abgeordneten der Reichstage des Kaiserreichs 1867/71 bis 1918 (Biorab — Kaiserreich). Архівавана 14 верасня 2018.

Літаратура
----------

* Беккель, Отто // Энциклопедический словарь Брокгауза и Ефрона: В 86 томах (82 т. и 4 доп.) (руск.). — СПб. 1890—1907.
* Der politische Antisemitismus von 1903 bis 1907, 1907.

Спасылкі
--------

* Ота Бёкель у Нямецкай нацыянальнай бібліятэцы
* Ота Бёкель у Лічбавай бібліятэцы Германіі.

| ⛭Бібліяграфія |
| --- |